
НАРЕДБА
ЗА ОТПУСКАНЕ НА СТИПЕНДИИ НА СТУДЕНТИ
ОТ ОБЩИНА ТЕРВЕЛ











РАЗДЕЛ  ПЪРВИ
ОБЩИ ПОЛОЖЕНИЯ
      
	Чл.1.  (1) /изменен с решение №8-83/29.06.2022 год./ Настоящата наредба урежда условията и реда за отпускане на стипендии на студенти.
	(2) Наредбата има за цел да подпомага жители на община Тервел, които продължават своето образование във висши учебни заведения на територията на Република България.
Чл.2. (1) С оглед задоволяване потребности от изпълнителски и ръководни кадри Община Тервел може да отпуска стипендии на студенти обучаващи се в редовна и задочна форма на обучение по бакалавърски и магистърски програми във висши учебни заведения в Република България.  
(2) Конкретните специалности, за които ще се отпускат стипендии се определят ежегодно със Заповед на Кмета на Община Тервел, като се преценят наличните нужди.
Чл.3. Необходимите финансови средства за осигуряване на стипендии се залагат в рамките на бюджета на Община Тервел за съответната финансова година
Чл.4. (1) Размерът на стипендията се определя от Кмета на Община Тервел със заповедта по чл.2.
	(2) Стипендията може да се диференцира както с оглед курса на обучаващия се, така и с оглед специалността.
           Чл.5. Срокът за подаване на документи за отпускане на стипендия за следващата академична година е от  01.07. до 31.08.
	Чл.6. Община Тервел може да предоставя стипендии на повече от един кандидати, обучаващи се по една и съща специалност. 

 				              РАЗДЕЛ  ВТОРИ
УСЛОВИЯ ЗА ОТПУСКАНЕ НА СТИПЕНДИЯ

           Чл.7. /изменен с решение №8-83/29.06.2022 год./ Право на финансово подпомагане, посредством отпускане на стипендии имат студенти, които отговарят на следните условия:
	1. Приети са в редовна или задочна форма на обучение във висше учебно заведение на територията на Република България, което е акредитирано от Националната агенция за оценяване и акредитация;
	2. Следват по специалности, по които общината има нужда от изпълнителски и ръководни кадри с висше образование, посочени в заповедта по чл.2, ал.2;
           3. Нямат изискуеми задължения към Община Тервел към момента на подаване на заявлението за отпускане на стипендия; 
           4. Не упражняват свободна професия, нямат регистрация като едноличен търговец и не участват в управлението на търговско дружество;
          5. В случай, че в момента на подаването на молбата-декларация за предоставяне на стипендия кандидатите са записани във втора или последваща година на обучение общият успех от положените изпити през предшестващия семестър да не е по-малък от добър 4.00, а в случай че са новоприети студенти – успехът от дипломата за средно образование да е не по-малък от 4,00.
            Чл.8. (1).Финансиране се отпуска на студенти, класирани съобразно критериите по Приложение №1 към настоящата наредба.
                       (2). Не се отпускат стипендии, а правото за получаване на вече отпуснати стипендии се прекратява когато:
1. Студентите са записали семестър/учебна година с неположили изпити от минали учебни години;
2. Студентите повтарят учебна година без наличие на уважителна причина с изключение на: студентите повтарящи поради болест, студентките-майки, които повтарят учебна година или семестър поради бременност, раждане и отглеждане на дете до 2-годишна възраст;
3. Студентите са подали документи с невярно съдържание – в този случай те се лишават от стипендия до края на обучението си и връщат получените суми за стипендии, отпуснати въз основа на документи с невярно съдържание;
4. Средният успех, от дипломата за средно образование за студенти първи курс или от положените изпити през предходната учебна година, за студенти от втори и по-горен курс е по-нисък от добър 4,00.

РАЗДЕЛ ТРЕТИ
РЕД ЗА ОТПУСКАНЕ НА СТИПЕНДИИ

	Чл.9. (1) Кандидатите за стипендия подават до Кмета на Община Тервел заявление - декларация, съгласно Приложение №1, придружена със следните документи:
	1. Копие от студентската книжка или копие на дипломата за средно образование, в случай че кандидатът ще е новоприет студент.
	2. Уверение от висшето училище, от което е видно, че студентът се е записал в редовна или задочна форма на обучение, в определената от Кмета специалност;
	3. Мотивационно писмо, изразяващо академичните им цели и/или постижения и показващо ангажираност и мотивация за учене.
	Чл.10. (1) Със заповед на Кмета на Община Тервел се свиква комисия, която се състои от не повече от 5 члена. В нейния състав задължително се включват заместник-кметът, в чийто ресор е образованието, секретаря на Община Тервел, Директор на дирекция „ОКМДР”, Председател на Постоянната комисия в ОбС по  „Образование, здравеопазване, култура, спорт, социална политика, вероизповедания и туризъм” и един юрист.
	(2) Комисията се събира, разглежда постъпилите молби за отпускане на стипендия и класира кандидатите в срок от 10 дни от изтичане на срока за прием на документите по чл.5. Кандидат, който не е представил необходимите документи, съгласно чл.8 не се допускат до класиране.
	(3) Комисията разглежда и класира кандидатите, съгласно Методика за оценяване на кандидатите от една и съща специалност, желаещи да получат стипендия от Община Тервел по правилата на наредба за отпускане на стипендии на студенти, представляваща Приложение №2 към настоящата Наредба. При равен брой точки с предимство се ползва кандидатът с по-висок среден успех от обучението (ако е втора, трета или последваща академична година студент)  или от дипломата за средно образование (ако е новоприет студент).
	(4) Комисията съставя протокол, в който се посочва реда на класиране на кандидатите, като се подписва от всички членове. В протокола се посочват и лицата, недопуснати до класиране, като се посочват мотивите за това.  Член на комисията може да разпише протокола с особено мнение, за което се мотивира.
	(5) Изготвеният и подписан протокол се предоставя на вниманието на Кмета на Община Тервел и на кандидатите не по-късно от 7-дни от неговото изготвяне. 
	(6) Кандидат, който не е допуснат до класиране може да направи писмено възражение в 3-дневен срок от получаването на протокола пред Кмета на Община Тервел относно решението на Комисията.
	(7) В 5-дневен срок от получаването на протокола, но не по-рано от изтичане на срока за писмено възражение на кандидата по ал.4, Кметът на Тервел издава заповед, в която определя кандидатите, които ще получат стипендията по чл.7.
	(8) Заповедта по предходната алинея се връчва на всички класирани участници, които могат да я обжалват пред Административен съд Добрич в срок от 14 дни, считани от уведомяването.
	Чл.11. (1). В 10-дневен срок от влизането на заповедта по чл.9 ал.7 Кметът на Община Тервел сключва договор с одобрените за получаване на стипендия кандидати.
            (2). С договора за отпускане на стипендия се определя и срока, за който кандидата се задължава да работи по придобитата специалност.
             (3). Срока по ал.2 не може да е по-кратък от пет години.



РАЗДЕЛ ЧЕТВЪРТИ
ЗАДЪЛЖЕНИЯ НА СТИПЕНДИАНТА. СЪДЪРЖАНИЕ НА ДОГОВОРА
	
	Чл.12. (1) Стипендиантът следва да завърши курса за обучения без да повтаря години или семестри на обучение, като полага необходимото старание при учението.
 	(2) Стипендиантът е задължен след края на всеки семестър да представя в деловодството на Община Тервел справка от висшето учебно заведение за успеха му от положените изпити, както и за обстоятелството, че е записан за обучение за съответния учебен семестър. При непредставяне на документите по неуважителни причини Община Тервел може едностранно да прекрати договора.
	(3) При системен нисък успех Община Тервел може да развали едностранно договора за предоставяне на стипендия.
	(4) Стипендиантът няма право:
	1. да записва незадължителни курсове или други специалности след приключване на обучението по специалността, за която получава стипендия без да е получил писмено разрешение от Кмета на Община Тервел;
	2. да променя специалността, за която получава стипендия освен ако Кмета на Община Тервел не разреши това;
	3. прекъсва обучението си по неуважителни причини;
	4. да сменя университета, включително като запазва същата специалност, освен ако Кмета на Община Тервел не разреши това.
	(5) При неспазване на задълженията по ал.4 Община Тервел разваля договора за отпускане на стипендия едностранно. 
	(6) При условията на ал.4, т.1, т.2 и т.4  договорът за получаване на стипендия се анексира в случай, че Кметът на Община Тервел даде разрешение.
	(7) При обективна невъзможност стипендиантът да продължи обучението си в следващ семестър или учебна година, в същата специалност или същия университет, договорът за предоставяне на стипендия може да се прекрати. Конкретните условия по прекратяването се уговорят свободно между страните.
	(8) При неотложна необходимост от страна на стипендианта да прекъсне временно обучението си, като не запише следващ семестър или учебна година, например поради заболяване, неотложна грижа за близък или др., страните могат да уговорят да не прекратяват договора. За срока, в който стипендианта е прекъснал обучението си не се изплаща стипендия. 
	Чл.13. Договорът по чл.10 задължително съдържа клауза, която да задължава стипендиантът да работи на територията на община Тервел като административно-териториална единица, във второстепенни разпоредители с бюджет или търговски дружества с мажоритарен пакет, собственост на Общината, по специалността, по която е бил стипендиант.
	(2) Срокът по предходната алинея е пропорционален на срока, за който стипендиантът е бил подпомаган по настоящата Наредба. При взаимно съгласие страните могат да уговорят по-кратък или по-продължителен срок. 
	(3) Задължението на стипендианта за започване на работа възниква след като завърши задължителния курс на обучение, полагането на необходимите държавни и др., изпити, завършване на задължителните стажове и получаването на документите (удостоверения, сертификати, разрешения и др.), които му позволяват да работи по специалността си.
	(4) Конкретното работно място, на което следва да започне работа кандидата се уговаря между стипендианта и Община Тервел непосредствено преди или след завършване на процедурата по ал.3.
	 Чл.14. (1) Ако след приключването на обучението си стипендиантът откаже да заеме осигуреното му от Община Тервел работно място, той е длъжен да върне всички средства получени под формата на стипендия ведно с всички дължими лихви.
	(2) При невъзможност стипендианта да възстанови получените стипендии наведнъж може да се уговори индивидуален погасителен план.
	(3) При непостигане на споразумение за доброволно възстановяване на изплатените стипендии, Община Тервел събира вземането си по принудителен ред.
	(4) Горепосочените правила се прилагат и в случаите на разваляне на договора по чл.12, ал.2, ал.3 и ал.4.

РАЗДЕЛ ПЕТИ
РАЗВАЛЯНЕ И ПРЕКРАТЯВАНЕ НА ДОГОВОРА ЗА СТИПЕНДИЯ

	Чл.15. Договорът за предоставяне на стипендия се прекратява или разваля при условията на настоящата Наредба. За неуредените хипотези се прилагат разпоредбите на Закона за задълженията и договорите и други нормативни актове.
	Чл.16. Договорът за предоставяне на стипендия може да се прекрати по всяко време по взаимно съгласие. За целта се съставя анекс, който се подписва от двете страни. Конкретните условия по прекратяването на договора се уговорят свободно от страните. 




РАЗДЕЛ ШЕСТИ
ИЗПЛАЩАНЕ НА СТИПЕНДИИ

       Чл.17. Стипендии се изплащат за времето на учебната година до семестриалното завършване на обучението.
       Чл.18. Стипендиите се получават в срок до последния ден на месеца, за който се отнасят по банков път.
РАЗДЕЛ СЕДМИ
КОНТРОЛ ПО ИЗПЪЛНЕНИЕ НА ДОГОВОРИТЕ

Чл.19. Кметът на Община Тервел или упълномощено от него длъжностно лице упражнява контрол по изпълнението на поетите задължения по договора.
Чл. 20. Ежегодно, в началото на календарната година, кметът на общината внася в Общинския съвет отчет за предходната година, за изпълнението на договорните отношения между общината и студентите, получили финансиране от общинския бюджет.
                                        
ДОПЪЛНИТЕЛНИ РАЗПОРЕДБИ
[bookmark: _GoBack]        .
         1. „систематичен нисък успех” е общ успех по учебните дисциплини по-нисък или равен на 4.00 за два поредни семестъра. 

                                        ЗАКЛЮЧИТЕЛНИ РАЗПОРЕДБИ

§1. Настоящата Наредба се приема на основание чл.21, ал.1, т.23 от Закона за местното самоуправление и местната администрация.
§.2 Наредбата за отпускане на стипендии на студенти е приета с Решение № 13-161               от 17.12.2021 год., изменена с Решение № 8-83 от 29.06.2022 год. на Общински съвет Тервел и влиза в сила 7 дни след публикуване на интернет страницата на Общината.






Приложение 1
ДО
КМЕТА 
НА  ОБЩИНА ТЕРВЕЛ
МОЛБА – ДЕКЛАРАЦИЯ

от ………………………………………………................, ЕГН.………………………
постоянен адрес: гр. /с./ ………………………………………………...............…….
студент /ка/ в ……………….семестър, ……….………………. форма на обучение,
специалност ….......…………………………......………………………………………
 към катедра ..…………………………………………………………………………., 
факултет………………………………………………………………………………..,
в университет: …………..……………………………………………………………...

Господин Кмет,
Моля да ми бъде отпусната стипендия за …………………………… семестър на учебната ……………………  година. 
Д Е К Л А Р И Р А М:
I. СЕМЕЙНО ПОЛОЖЕНИЕ:
 				(семеен/несемеен/самотен родител и др.)

1. Баща ……………………….. ……. постоянен адрес……………………………
работи в ……………………………………………………………………………...
2. Майка …………………………….. постоянен адрес……………………………
работи в ……………………………………………………………………...
3. Брат /сестра/ ……………………… постоянен адрес…………………...
работи/учи в…………………………………………………………………………..
4.Съпруг …………………………………………………………………………….
Постоянен адрес: ………………………………………………………………….. 
5. Деца -:
5.1. ……………………………………………………………………………...
работи/учи в ………………………………………………………………………….
5.2.……………………………………………………………………………...
работи/учи в ………………………………………………………………………….
 II. МАТЕРИАЛНО ПОЛОЖЕНИЕ:
Доходите на семейството ми, включително компенсациите, получени през предходните 6 (шест) месеца са следните:
1.     Заплати (вкл. обезщетения за врем. нетрудоспособност) 	………… лв
2.      Пенсии (без добавката за чужда помощ)                      	………… лв
3.     Обезщетения за безработица                                                 ………… лв
4.     Месечни добавки и помощи за деца                             	………… лв
5.     Стипендии (без получаваната от декларатора по тази
наредба)                                                                      		………… лв
6. Наеми                                                                         	 	………… лв 
7. Хонорари                                                                      		………… лв
8. Други доходи (търговия, продажба на селскостоп. продукция, занаяти, дивиденти от акции, присъдени издръжки и др.        		                        ...……… лв  
									Всичко:   ………..лв
   Месечен доход на член от семейството:   ………..лв

         Известно ми е, че за вписване на неверни данни в декларацията нося отговорност по чл. 313 от Наказателния кодекс и получената неправомерно стипендия подлежи на връщане.
         Прилагам:
1.     ………………………………………………………………………
2.     ………………………………………………………………………
3.     ………………………………………………………………………
4.     ………………………………………………………………………

Дата: …………………..                                              Декларатор:……………
Гр. /с/…………………..                                                  /подпис/
 
  Приложение 2
 
МЕТОДИКА
ЗА ОЦЕНЯВАНЕ НА КАНДИДАТИТЕ ОТ ЕДНА И СЪЩА СПЕЦИАЛНОСТ	 ЖЕЛАЕЩИ ДА ПОЛУЧАТ СТИПЕНДИЯ ОТ ОБЩИНА ТЕРВЕЛ ПО ПРАВИЛАТА НА НАРЕДБА ЗА ОТПУСКАНЕ НА СТИПЕНДИИ НА СТУДЕНТИ


Критерии за оценка на офертите и начина за определяне на тежестта им в комплексната оценка:

1. Икономически най – изгодна оферта			
	Показатели:
	относително тегло
	Максимално възможни точки
	Условно обозначение

	1.Успех на канидидата.
	80% ( 0,80 )
	100
	К1

	2.Мотивация за постигане на поставените цели, учене и реализиране
	20 % ( 0,20 )
	100
	К2



1. Общата оценка на кандидатите се извършва по следната формула:
	К = К1 + К2, където
К1 – Успех на кандидата
К2 – Мотивация за постигане на поставените цели, учене и реализиране  

1. Условия за определяне на оценката по всеки показател:

Показател 1: „Успех на кандидата” с максимален брой точки 100 и тежест 80 %
К1 – max- 100 точки, относително тегло – 80 %
Комисията оценява кандидатите по този показател по следната формула:
К1 = {(Уn/ У max) x 100} x 0.80, където:
Уn – успех  на кандидата
Уmax – максимален успех ( по шестобалната система 6.00)

Показател 2 : „Мотивация за постигане на поставените цели , учене и реализиране  ” с максимален брой точки 100 и тежест 20 %
К2 – max 100 точки, относително тегло 20 %
Комисията оценява кандидатите по този показател, както следва:
К2 = {(М n / М max) х 100} n 0,20, където :
М n – мотивация на кандидата(по шестобалната система)
М max – максимална мотивация (оценка по шестобалната система 6.00)
1. На първо място се класира участникът, събрал най-много точки



